b"\n_START_ARTICLE_\nMonster (manga)\n_START_SECTION_\nArgument\n_START_PARAGRAPH_\nEn Kenz\xc3\xb4 Tenma, un neurocirurgi\xc3\xa0 japon\xc3\xa8s, emigra a Alemanya per treballar de la medicina, ampliar la seva experi\xc3\xa8ncia professional i investigar nous procediments operatoris. Treballant en un dels hospitals m\xc3\xa9s importants de D\xc3\xbcsseldorf, a l'Alemanya Occidental de l'any 1986, nom\xc3\xa9s fa que ampliar la seva reputaci\xc3\xb3 com a metge degut als successius \xc3\xa8xits en les seves operacions. Per\xc3\xb2 un dia, Tenma es troba davant d'una situaci\xc3\xb3 moral de dif\xc3\xadcil decisi\xc3\xb3 que el marcar\xc3\xa0 per la resta de la seva vida. El director de l'hospital l'obliga a prioritzar l'operaci\xc3\xb3 de l'alcalde de la ciutat, que ha tingut una trombosi cerebral, en lloc d'un nen en estat cr\xc3\xadtic i amb una bala al cap que ha arribat a la sala d'operacions abans que el pol\xc3\xadtic._NEWLINE_Fidel a la seva \xc3\xa8tica professional, Tenma decideix operar el nen. La decisi\xc3\xb3 no nom\xc3\xa9s suposar\xc3\xa0 l'enfrontament amb les altes esferes de l'hospital, que no entenen la decisi\xc3\xb3, sin\xc3\xb3 tamb\xc3\xa9 el convertir\xc3\xa0 en el sospit\xc3\xb3s principal d'una s\xc3\xa8rie de terror\xc3\xadfics assassinats. A partir d'aquest punt aniran sorgint dubtes que s'aniran resolent a mesura que avan\xc3\xa7a la trama: Tenma \xc3\xa9s l'assass\xc3\xad en s\xc3\xa8rie o el responsable d'algun dels crims? Qui \xc3\xa9s el veritable monstre?_NEWLINE_Conflictes pol\xc3\xadtics, organitzacions clandestines, experiments secrets, assassinats, traumes psicol\xc3\xb2gics, suggesti\xc3\xb3 mental i acci\xc3\xb3 s\xc3\xb3n alguns dels elements que, en un clima de misteri, conformen aquesta obra mestra.\n_START_SECTION_\nAnime\n_START_PARAGRAPH_\nMonster fou adaptat a anime per Madhouse, i em\xc3\xa8s a Nippon TV entre el 6 d'abril de 2004 i el 27 de setembre de 2005. Jonu Media llicenci\xc3\xa0 i public\xc3\xa0 els DVDs de Monster en catal\xc3\xa0. Tamb\xc3\xa9 foren produ\xc3\xafts tres episodis especials i una adpataci\xc3\xb3 live-action."